Tafsut tekcem sbiṭṭar, syen ukren-tt izegzawen, ulac d acu ǧǧan deg-s : wten-tt, regmentt, ḥeqren-tt, ksen fell-as ula d sser, almi d ass mi i tt-ḍegren deg ubrid ufan-tt wwin-tt ɣer sbiṭṭar dina yufa-tt Mass Yugurten, yerna yufa yiwen n ṭbib yessen-it qqaren-as Kamal iɛawen-itt almi teḥla, ula d Amaziɣ yesla yuɣal ɣur-s ɣas ulama ur uɣalen ara am zik maca d netta i ibedden ɣer tama-s almi teḥla, yeḍleb-as smaḥ ɣef wayen i d as-yexdem, xas ulama di tazwara tugi acku teẓra ayen yeḍran yid-s maca ɣer tagara uɣalen, tuɣal-d leḥmala i tenyezdin. Tura Amaziɣ yettɛici tayri yerna amennuɣ ɣef tmurt-is : « Ma teǧǧiḍ-iyi ur tafeɣ iman-iw, ula d tamurt ur ttizmireɣ ad nnaɣeɣ fell-as akken ilaq. » (sb.128) o Tudsa n tigawin : • Addad n tazwara : Amaziɣ d yiwen n yilemẓi, yettidir d baba-s d yemmas , d twacult i iḥemlen tamaziɣt, ṛṛebant-id yimawlan-is ɣef tnaṣlit.